钦定古今图书集成/明伦汇编/氏族典/第627卷 > 拓跋悰
## 钦定古今图书集成/明伦汇编/氏族典/第627卷 > 拓跋悰

按《魏书京兆王传》：“京兆王子推子太兴，太兴子昴。昴
子悰，字魏庆，袭。孝静时，累迁太尉、录尚书事、司州牧、
青州刺史。薨于州，赠假黄钺、太傅、司徒公，谥曰文。悰
宽和有度量，美容貌，风望俨然，得丧之间，不见于色。
性清俭，不营产业，身死之日，家无馀财。”

===拓跋忠===按《魏书乐浪王传》：乐浪王万寿，子乐平，乐平子长命。
长命子忠，肃宗时复前爵位太常少卿，出帝汎舟天
渊池，命宗室诸王陪宴。忠愚而无智，性好衣服，遂著
红罗襦，绣作领，碧䌷裤，锦为缘。帝谓曰：“朝廷衣冠，应
有常式，何为著百戏衣？”忠曰：“臣少来所爱，情存绮罗，
歌衣舞服，是臣所愿。”帝曰：“人之无良，乃至此乎！”